*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*282. számú előterjesztés*

Bátaszék Város Önkormányzata Képviselő-testületének 2017. december 29-én,

14,00 órakor megtartandó ülésére

A Településképi Arculati Kézikönyv és a településképi rendelet elfogadása

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán városüzemeltetési mb. irodavezető**Törvényességi ellenőrzést végezte**: Kondriczné dr. Varga Erzsébet jegyző **Tárgyalja:**PG Bizottság: 2017. 12. 29. |

**Tisztelt Képviselő-testület!**

A településkép védelméről szóló 2016. évi LXXIV. törvény a településkép védelmével kapcsolatos helyi szabályozást új alapokra helyezte.

A helyi önkormányzatok a törvény rendelkezései alapján 2017. december 31. napjáig kötelesek a közigazgatási területre kiterjedően településképi rendeletet alkotni, illetve ezt megelőzően egy szemléletformáló célt szolgáló ún. Településképi Arculati Kézikönyvet elkészíttetni.

A Településképi Arculati Kézikönyv és a Településképi rendelet I. fordulós tárgyalása 2017.11.15. napon, a II. fordulós tárgyalása 2017.11.29. megtörtént. A II. fordulós tárgyalást követően a Képviselő-testület véleményezésre alkalmasnak ítélte.

A partnerségi egyeztetési eljárás szabályairól szóló önkormányzati rendeletet is figyelembe véve lakossági fórum került megtartásra 2017. december 12. napon 18.00 órakor, ahol a Településképi Arculati Kézikönyv és a településképi rendelet ismertetésre kerültek. Ezzel megfelelünk annak a jogszabályi előírásnak, mely szerint gondoskodni kell a széleskörű társadalmi bevonásról és a nyilvánosság biztosításáról. A lakossági fórumot követően partneri adatlapot nem küldött be állampolgár.

A véleményezési szakaszban az előterjesztés készítéséig az állami főépítész, az NMHH és a Magyar Építész Kamara küldte meg véleményét, melyek az előterjesztés mellékletei.

A véleményekre adott válaszokat tartalmazó beszámoló az ülésen kerül ismertetésre.

Javasoljuk a Településképi Arculati Kézikönyv változatlan tartalommal, a településképi rendelet állami főépítész szakmai véleményének figyelembe vételével történő elfogadását.

***1.sz. H a t á r o z a t i j a v a s l a t :***

**Településképi Arculati Kézikönyvének és településképi rendeletének készítése során beérkezett véleményekről**

Bátaszék Város Önkormányzatának Képviselő-testülete;

1.) A Képviselő-testület a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (a továbbiakban: Eljr.) 43/A. § (6) bekezdésében foglaltak szerint, a Településképi Arculati Kézikönyv és településképi rendelet készítésének véleményezési szakaszában beérkezett véleményeket megismerte, a határozat mellékletét alkotó beszámolóban szereplő válaszokkal egyetért, azt elfogadja.

2.) A Képviselő-testület felkéri a város Polgármesterét, hogy a Eljr. 43/B. § (1) bekezdésében foglaltak szerint gondoskodjék az elkészült dokumentumok közzétételéről.

1. számú melléklet - TAK és településképi rendelet beszámoló

2. számú melléklet - Partnerségi egyeztetés jegyzőkönyve

*Határidő*: 2017.12.31.

*Felelős*: dr. Bozsolik Róbert polgármester

*Határozatról értesül:* Kokas és Társa Tervező Kft.

 Béres István főépítész

Bátaszéki KÖH városüzemeltetési iroda

 Bátaszéki KÖH pénzügyi iroda

 irattár

***2.sz. H a t á r o z a t i j a v a s l a t :***

**Településképi Arculati Kézikönyvének jóváhagyásáról**

Bátaszék Város Önkormányzatának Képviselő-testülete;

1.) az épített környezet alakításáról és védelméről szóló 1997. évi LXXVIII. törvény (a továbbiakban: Étv.) 6. § (1) bekezdésében kapott felhatalmazás alapján úgy dönt, hogy az 1. mellékletben szereplő, a Kokas és Társa Kft. által elkészített, Településképi Arculati Kézikönyvet jóváhagyja.

2.) felkéri a város Polgármesterét, hogy az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 43/B. § (1) bekezdése szerint a Településképi Arculati Kézikönyvet és a településképi rendeletet 15 napon belül

a) rövid, közérthető összefoglaló kíséretében tegye közzé, az önkormányzati honlapon hirdetményben és, az önkormányzati hivatalban nyomtatásban,

b) küldje meg hitelesített pdf és szerkeszthető digitális formátumban az elfogadásról szóló jegyzőkönyvvel együtt a Lechner Tudásközpontba, az állami főépítészi hatáskörében eljáró megyei kormányhivatalnak, és a megyei kormányhivatal járási hivatala építésügyi osztályának,

c) továbbá gondoskodjék a Településképi Arculati Kézikönyv és a településképi rendelet monitorozása érdekében az önkormányzat honlapján nyilvános értékelő felületet működtetéséről.

1. számú melléklet - Településképi Arculati Kézikönyv

*Határidő*: 2017.12.31.

*Felelős*: dr. Bozsolik Róbert polgármester

*Határozatról értesül:* Kokas és Társa Tervező Kft.

 Béres István főépítész

Bátaszéki KÖH városüzemeltetési iroda

 Bátaszéki KÖH pénzügyi iroda

 irattár